ఈ గ్రామంలో ఒకప్పుడు నాలుగు వందల ఆలయాలు ఉండేవని అందుకని నన్నూరు అని పేరు వచ్చిందని ఒక కథనం. అలాగే ఊరికి పూర్వం నగరూరు అని పేరు ఉండేది అయితే అది కాలక్రమంలో నగునూరైందని మరో కథనం. ఇక్కడ చాళుక్యుల కాలం నాటి మూడు ఆలయాలు, శిధిలావస్థలో ఉన్న ఎనిమిది ఆలయాలు, అనేక శాసనాధారాలు పూర్వవైభావాన్ని సూచిస్తున్నాయి. 8వ శతాబ్దం నుండి 13వ శతాబ్దం వరకు వేములవాడ చాళుక్యులు, కళ్యాణీ చాళుక్యులు, కాకతీయుల పాలనలో నగునూరు రాజకీయ, ఆధ్యాత్మిక కేంద్రంగా, ప్రముఖ రాజధానిగా వెలుగొందింది. ఈ గ్రామంలో ప్రాచీన కోట, గ్రామం చుట్టూ ఉన్న ప్రాకారపు గోడలను నేటికి చూడవచ్చు.

చాళుక్యుల కాలంనాటి త్రికూటాలయం ఇక్కడ ఉన్నది. ఆలయ ముఖద్వారం ఉత్తరాన ఉంటే, మూడు ఆలయాలు మిగిలిన మూడువైపులకు అభిముఖంగా ఉన్నవి.నగునూరు సబ్బినాడు సీమలో ప్రధాన పట్టణంగా ఉండేది. కాకతీయులకు ముంది ఈ ప్రాంతాన్ని స్థానిక నాయకులు పాలించారు. 1170లో కాకతీయ రుద్రుడు వారిని అంతమొందించి, తన మంత్రికి అయిన గంగరాజును పాలకునిగా నియమించాడు. ఇక్కడ నేటికి రామప్పగుడి శిల్పంతో సాటియైన శిల్పకళా సౌందర్యం వివరించే దేవాలయం, చిత్రవిచిత్ర కళా నైపుణ్యం గల స్తంభాలు ఉన్నాయి. జైనమత ఛాయలు కనిపిస్తాయి. కాకతీయ రుద్రుని పాలనలో గంగాధరుడు నిర్మించిన త్రికూటాలయం అటువంటిదే.

భూమి వినియోగం
గ్రామ చరిత్ర
నీటిపారుదల సౌకర్యాలు
ప్రధాన పంటలు